OpenLLM-France/wikimedia huggingface dataset:
# Irlandako Gerra Zibila

Irlandako Gerra Zibila 1922ko ekainaren 28tik 1923ko maiatzaren 24ra bitarteko gerra izan zen Irlandan. Itun Anglo-irlandarraren aldeko eta aurkakoen arteko gerra honek lehenengoen garaipen argia ekarri zuen. Horren ondorioz, Irlandako Estatu Askea sortu zen, gaur egungo Irlandako Errepublikaren aurrekari zuzena.

## Gertaerak

Independentzia Gerraren ostean, 1921ean Londresekin lortutako itunak parte baten independentzia ekarri zuen, baina uhartea bitan zatitu zuen. Ipar Irlandak Erresuma Batuaren zati izaten jarraituko zuen, eta Irlandako errepublika britainiarren Commonwealth barnean autogobernudun herrialde bilakatu zen. Horrek mugimendu errepublikanoa bitan zatitu eta gerra zibila eragin zuen 1922an, itunaren aldeko eta aurkakoen artean. Itunaren defendatzaileek irabazi zuten gerra.
Independentzia Gerrarekin (1918-1921) alderatuta, askoz hildako gehiago utzi zituen gerra honek. Era berean, bere oinarriek gaur egun ere bizirik jarraitzen dute Irlandako politikan, bertako alderdi garrantzitsuenak gerra honetako bi bandoen ondorengo zuzenak dira eta: Fianna Fail itunaren aurkakoen oinordekoa da eta Fine Gael itunaren aldekoena.
Gerra hau itunaren aldekoek erraz irabazi zuten arren, beraien buruzagi garrantzitsuenak galdu zituzten, hala nola, Michael Collins eta Arthur Griffith. 1923ko maiatzaren 24an, Irlandako Gerra Zibila amaitu zen.

## Erreferentziak

* ↑ https://www.argia.eus/efemerideen-kanala/irlandako-gerra-zibila-amaitu-zen

## Ikus, gainera

* Dublingo gudua

## Kanpo estekak

* Datuak: Q748042
* Multimedia: Irish Civil War / Q748042
# Jaume Huguet

Jaume Huguet (Valls, 1415 inguru - Bartzelona, 1492) kataluniar margolaria izan zen. Zaragozan lan egin ondoren, antza denez, 1448an Bartzelonan lantegi baten buru izan zen, eta bere hartan jarraitu zuen 1886 arte; Bartzelonan bere garaiko pintore ospetsuena izan zen garai hartan. Hugueten obretan marrazkiaren zehaztasuna eta aurpegien adierazkortasuna nabarmentzen dira, eta haren pinturan Flandriako pintoreen eta Italiako Errenazimentuko garaikoen eragina antzematen da. Erretaula handiak egin zituen, beste herrialdeetako estilo gotikotik sorturiko apaindura oparoz horniturik zeudenak. Hona erretaula batzuk: San Jorge (1448); San Miguel; Abdon eta Senen Santuak (1459-1560); Portugalgo Kondestablearena (1464-1465); San Agustin (1486). Hugueten estiloa originala da: zorrotza, fina, kolore bizi eta argiz hornitua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q704600
* Multimedia: Jaume Huguet / Q704600
# Jaume I geltokia (teleferikoa)

Jaume I Portuko teleferikoaren geltoki bat da, Bartzelona udalerriko Sants-Montjuïc barrutian dago.
Geltokia 1931en inauguratu zen.
# Jaume Ribes

Jaume Ribes (Jaiotza-izena: Jafudà Cresques) Balear Uharteetako kartografoa, jatorriz judua (XIV-XV. mendeak).

## Biografia

Jaume Ribes Abraham kartografoaren semea zen. 1391ko hilketen ondoren, kristau bihurtu zen. Aita-semeek Petri IV.arentzat eta Joan infantearentzat lan egin zuten. Bien artean kartografia lan anitz egin zituzten, horien artean Parisen gordetzen den 1375eko Atlas katalana deitua.
Jaume Ribesek bere familiartekoak ziren Joan I.arentzat eta Martin I.arentzat lan egin zuen. Oso ezaguna izan zen bere garaian. Hala, 1420 inguruan, Portugalgo Henrike infanteak Sagreseko Eskola ezagunean lan egin zezan deitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1686582
* Multimedia: Jehuda Cresques / Q1686582
# Jaume Giró i Ribas

Jaume Giró i Ribas (Badalona, 1964) Kataluniako enpresa-kudeatzaile, politikari eta kazetari katalana da. La Caixa fundazioaren zuzendari nagusi izandakoa, postu ezberdinak eduki izan ditu ere Gas Naturalen, komunikazio-zuzendari nagusi modura zein presidentzia-kabinetean, Repsolen, korporazio-zuzendari nagusi modura, Petrocat-en, presidente modura, eta Petronor-en, kontseilari modura.

## Erreferentziak

* ↑ (Katalanez) «Jaume Giró deixarà pròximament la direcció de la Fundació la Caixa» VilaWeb (Noiz kontsultatua: 2021-05-22).

## Kanpo estekak

* Datuak: Q26512007
* Multimedia: Jaume Giró / Q26512007
# Jaume Font

Jaume Font i Andreu (Vic, 1894ko urtarrilaren 23a - 1963ko otsailaren 13a) apezpiku kataluniarra izan zen, Donostiako elizbarrutiaren lehendabiziko apezpikua izandakoa.

## Biografia

1916ko abenduaren 23an presbitero ordenatua izan zen.
1944ko irailaren 10ean apezpiku ordenatu eta Zamorako apezpiku izendatu zuten. Pio XII.ak 1949an Donostiako elizbarrutia sortu eta Font 1950eko maiatzaren 13an lehendabiziko apezpiku bihurtu zen, hil zen arte.

## Kanpo estekak

* (Ingelesez) www.catholic-hierarchy.org
* Datuak: Q5925037
* Multimedia: Jaime Font y Andreu / Q5925037
# Jaume I.a Unibertsitatea

Jaume I.a Unibertsitatea (gaztelaniaz: Universidad Jaime I; katalanez: Universitat Jaume I) Valentziako Erkidegoko unibertsitate publikoa da, Castelló de la Planan campusak dituena.
Jaume I.a Unibertsitatea aitzindaria da informazioaren teknologia berrien erabileran eta 16.000 ikasle inguru ditu.

## Kanpo estekak

* Datuak: Q29718
* Multimedia: Universitat Jaume I / Q29718
# Jaume I geltokia

Jaume I Bartzelonako metroaren geltoki bat da, Bartzelona udalerriko Ciutat Vella barrutian dago.
Geltokia 1926n inauguratu zen.
* Datuak: Q2041028
* Multimedia: Jaume I metrostation / Q2041028
# Jaume Matas

Jaume Matas Palou (Palma, Mallorca, 1956ko urriaren 5a ) politikari espainiarra da. Balear Uharteetako PPko buruzagi izan da eta Balear uharteetako presidentea izan da bi aldiz.
2010ean diru publikoarekin gehiegizko kostuekin eraikitako Palma Arena belodromoaren ustelkeria kasuan 9 delitu egotzi zitzaizkion: prebarikazioa, eroskeria, ondasun publikoen bidegabeko eralgitzea, bidegabeko jabetzea, iruzurra, influentzia-trafikoa, diru-zuriketa, zerga eta hauteskunde delituak. Fiskaltzak 3 milioi euroko fidantza ezarri zion kartzela ekiditeko eta ordaindu egin zuen.

## Erreferentziak

* ↑ (Gaztelaniaz) «Desestiman el recurso de Matas contra la fianza de tres millones de euros» El Mundo (Palma) 2010-05-03 (Noiz kontsultatua: 2010-05-14).
* Datuak: Q1367019
* Multimedia: Jaume Matas / Q1367019
# Jaume Ponsarnau

Jaume Ponsarnau Goenaga (Tàrrega, 1971ko apirilaren 28a -) kataluniar saskibaloi entrenatzailea da. Egun Bilbao Basket taldean dabil. Harrobi lana egin zuen eta laguntzailea izan zen, 2007an Ricoh Manresa entrenatu arte.

## Kirol ibilbidea

* 1993-2003: Club Natació Tàrrega
* 2003-2005: CB i UM (juniorrak)
* 2005-2006: Ricoh Manresa (2. entrenatzailea)
* 2006-2013: Ricoh Manresa
* 2014-2016: San Sebastián Gipuzkoa Basket Club
* 2016-2018: Valencia Basket (2. entrenatzailea)
* 2018-2021: Valencia Basket
* 2021-2022: Casademont Zaragoza
* 2022-2023: Surne Bilbao Basket

## Erreferentziak

* ↑ (Gaztelaniaz) «Jaume Ponsarnau entrenará al Surne Bilbao Basket» Bilbao Basket - El Correo 2022-06-20.

## Kanpo estekak

* Datuak: Q2839104
* Multimedia: Jaume Ponsarnau / Q2839104
# Jaume Ferrer de Blanes

Jaume Ferrer de Blanes (Vidreres, Girona, Katalunia, 1445 – Blanes, Katalunia, 1523) itsasgizona izan zen. Bizitza gehiena Blanesen igaro zuen. 1494an Gaztelako gortera deitu zuten, Ameriketako lurrak espainiarren eta portugaldarren artean banatzeko. El vot i parer de Mossen Jaume Ferrer izeneko txostenean (1495), Cabo Verdetik 370 legoa mendebaldera finkatu zuen muga, gerora errespetatu ez zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753207
* Multimedia: Jaume Ferrer de Blanes / Q3753207
# Iosu Goñi

Iosu Goñi Leoz (Iruñea, 1990eko urtarrilaren 4a -) nafar eskubaloi jokalaria da, egun Frantziako Pays d’Aix UC taldean aritzen dena. 1,97 metroko altuera du.

## Taldeak

* Club Balonmano Ademar León (2009-2013)
* Al Quiyada (2013)
* Pays d’Aix UC (2013-)
* Datuak: Q16319508
# Iosu Iglesias

Iosu Iglesias Otxandategi (Bilbo, 1976ko abenduaren 15a -) bizkaitar futbolari ohia da, atzelari moduan aritzen zena.

## Ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Intertoto | Intertoto | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Lemoa | 2.B | 1995/96 | 0 | 0 | - | - | - | - | - | - | - | - | 0 | 0 |
| Lemoa | Denera | Denera | 0 | 0 | - | - | - | - | - | - | - | - | 0 | 0 |
| Arratia | 3. | 1996/97 | - | - | - | - | - | - | - | - | - | - | - | - |
| Arratia | Denera | Denera | - | - | - | - | - | - | - | - | - | - | - | - |
| Amorebieta | 3. | 1997/98 | - | - | - | - | - | - | - | - | - | - | - | - |
| Amorebieta | 3. | 1998/99 | - | - | - | - | - | - | - | - | - | - | - | - |
| Amorebieta | 3. | 1999/00 | - | - | - | - | - | - | - | - | - | - | - | - |
| Amorebieta | Denera | Denera | - | - | - | - | - | - | - | - | - | - | - | - |
| Lemoa | 3. | 2000/01 | - | - | 2 | 1 | - | - | - | - | - | - | 2 | 1 |
| Lemoa | 3. | 2001/02 | - | - | 3 | 0 | - | - | - | - | - | - | 3 | 0 |
| Lemoa | Denera | Denera | - | - | 5 | 1 | - | - | - | - | - | - | 5 | 1 |
| Barakaldo | 2.B | 2002/03 | 38 | 7 | 3 | 0 | - | - | - | - | - | - | 41 | 7 |
| Barakaldo | 2.B | 2003/04 | 35 | 2 | 3 | 1 | - | - | - | - | - | - | 38 | 3 |
| Barakaldo | 2.B | 2004/05 | 30 | 3 | - | - | - | - | - | - | - | - | 30 | 3 |
| Barakaldo | Denera | Denera | 103 | 12 | 6 | 1 | - | - | - | - | - | - | 109 | 13 |
| Lemoa | 2.B | 2005/06 | 34 | 1 | 3 | 1 | - | - | - | - | - | - | 37 | 2 |
| Lemoa | 2.B | 2006/07 | 34 | 4 | - | - | - | - | - | - | - | - | 34 | 4 |
| Lemoa | 2.B | 2007/08 | 36 | 10 | 1 | 1 | - | - | - | - | - | - | 37 | 11 |
| Lemoa | Denera | Denera | 104 | 15 | 4 | 2 | - | - | - | - | - | - | 108 | 17 |
| Real Union | 2.B | 2008/09 | 35 | 1 | 5 | 0 | - | - | - | - | - | - | 40 | 1 |
| Real Union | 2. | 2009/10 | 26 | 0 | 0 | 0 | - | - | - | - | - | - | 26 | 0 |
| Real Union | 2.B | 2010/11 | 21 | 1 | 1 | 0 | - | - | - | - | - | - | 22 | 1 |
| Real Union | Denera | Denera | 82 | 2 | 6 | 0 | - | - | - | - | - | - | 88 | 2 |
| Lemoa | 2.B | 2011/12 | 24 | 1 | - | - | - | - | - | - | - | - | 24 | 1 |
| Lemoa | Denera | Denera | 24 | 1 | - | - | - | - | - | - | - | - | 24 | 1 |
| Zamudio | 3. | 2012/13 | 30 | 0 | - | - | - | - | - | - | - | - | 30 | 0 |
| Zamudio | Denera | Denera | 30 | 0 | - | - | - | - | - | - | - | - | 30 | 0 |
| Ibilbide osoan | Ibilbide osoan | Ibilbide osoan | 343 | 30 | 21 | 4 | - | - | - | - | - | - | 364 | 34 |

## Kanpo estekak

* Datuak: Q6064080
# Iota (Louisiana)

Iota Louisianaeko herri bat da. Acadia parrokian kokatua dago. 2010ean 1.500 biztanle zituen, 3,29 kilometro koadrotan banatuta.

## Ikus, gainera

* Acadia parrokia

## Kanpo estekak

* Datuak: Q3238516
* Multimedia: Iota, Louisiana / Q3238516
# Iota Cancri

Iota Cancri (ι Cnc / 48 Cancri) Cancer konstelazioko izar bitar bat da, gure Eguzki-sistematik 298 argi-urtera dagoena. Bi kideak bisualki 30,6 arku segundoz bananduta daude, eta teleskopio txiki batekin ikus daitezke.
Izar nagusia, Iota Cancri A (HD 74739 / HR 3475) +4,02 itxurazko magnitudeko izar erraldoi hori bat da. 5000. kelvineko tenperatura batekin G8Iab, G7.5IIIa edo G8III bezala sailkatua izan da. Bere argitasunak, gure eguzkiarena baino 215 aldiz handiagoa, bete betean kokatzen du erraldoien taldean, izar supererraldoiek izaten duten argitasunetik oso urruti. Bere kidea, Iota Cancri B (HD 74738 / HR 3474) sekuentzia nagusiko izar zuri bat da, +6,57 magnitudekoa eta A3V espektro motakoa, bere azaleko tenperatura 8800 gradu kelvinekoa delarik.
Iota Cancri A, 3,5 eguzki masako masa batekin, heliozk nukleo hil bat duen izar bat da, azala hozten ari zaiona. Bere adina 260 milioi urtetan estimatzen da, eta duela milioi bat urterarte B motako izar zuri-urdin bat zen. Bere aldetik, Iota Cancri B gure eguzkia baino 16 aldiz argitsuagoa da, bere masa gure eguzkiarena baino bi aldiz handiagoa delarik. Bi izarren arteko gutxienezko distantzia 2800 unitate astronomikokoa da, eta euren orbita periodoa gutxienez 65000 urtekoa da.

## Kanpo estekak

* Datuak: Q77989958
# Iosu Zabala Iturralde

Iosu Zabala Iturralde (Donostia, Gipuzkoa, 1952ko abenduaren 30a), ingeniaria eta robotikako ikertzailea da. 2006ko azarotik 2014ko abendua bitartean Mondragon Unibertsitateko errektorea izan zen.

## Mondragon Unibertsitateko errektorea

2006an izendatu zuten Mondragon Unibertsitateko errektore, karguan Inaxio Oliveri ordezkatuta.

## Kanpo estekak

* Datuak: Q62559108
# Iota

Iota, edo Yota, alfabeto grekoaren bederatzigarren letra da. Ι (larriz) eta ι (xehez) idazten da.

## Kanpo estekak

* Datuak: Q14399
* Multimedia: Iota (letter) / Q14399
# JMC dorreak

JMC dorreak edo Talaia dorre bikiak 90 metroko bulego-etxe orratzak dira, Murtziako hirian (Murtziako Eskualdea, Espainia). Murtziako Eskualdeko bigarren etxe orratz altuenak bihurtu dira, Murtziako Katedralaren dorrearen atzetik. Etxe orratz bakoitzak 23 solairu eta lau igogailu ditu, bi barrualdekoak eta bi panoramiko. Talaia dorreen inaugurazioa 2009ko udan izan zen.
Gaur egun, Fuertes negozio-taldearen egoitza hartzen du.

## Kanpo estekak

* Datuak: Q5940939
# JONS

Ofentsiba Nazional-Sindikalisten Batzordeak (jatorriz gaztelaniaz: Junta Ofensiva Nacional-Sindicalista, laburtuta JONS) espainiar talde faxista txiki baina bortitza izan zen, Onésimo Redondok eta Ramiro Ledesmak 1931ko urrian sortua. Uztarria eta geziak ziren haien ikurra. 1934ko otsailean, ahuleziak jota, JONSek José Antonio Primo de Rivera aristokratikoaren Falangerekin bat egitea erabaki zuten.

## Sorrera

1931ko abuztuan, Onésimo Redondok Juntas Castellanas de Actuación Hispánica sortu zuen, Valladoliden oinarritua. Gaztela Zaharreko balioak, indarkeria eta gizarte justizia aldarrikatzen zituen talde txikia zen, baina, indarkeria zurrunbilo batean sartu arren, ahula zen. Ramiro Ledesmaren La Conquista del Estado talde faxistari erreparatu zion orduan eta, 1931ko urrian, Madrilen eta Zaragozan Ledesmarekin hainbat aldiz bilduta, bi taldeek bat egin zuten. 1931ko azaroaren 31n aurkeztu zutenean, CNTren kolore gorri-beltzak hartu zituen haren banderan, eta Errege Katolikoen uztarri eta geziak.

## Ideiak

Talde antidemokratiko, inperialista zen, Gibraltar, Maroko eta Aljeria Espainiarentzat aldarrikatzen zituena, baita "alderdi anti-nazional, marxisten suntsipena" ere. Horretarako, miliziak sortu behar zituzten, "indarkeria gorriari indarkeria nazionalistaz eraso egiteko". Ledesma Ramosek zioenez, zilegi zen indarkeria eta beharrezkoa zen italiar Squadristi Fascistien moduko miliziak sortzea, altxamendua prestatu eta estatu kolpea emateko.

## Erreferentziak

* ↑ Preston, Paul. 2013, 533. or.
* ↑ Preston, Paul. 2013, 45. or.
* ↑ Preston, Paul. 2013, 62. or.
* 1 2 3 Preston, Paul. 2013, 44-45. or.

## Bibliografia

* Preston, Paul. (2013). The Spanish Holocaust. HarperPress ISBN 978-0-00-638695-7..

## Kanpo estekak

* Datuak: Q1713709
* Multimedia: Juntas de Ofensiva Nacional-Sindicalista / Q1713709
# JFK (filma)

JFK 1991ko Oliver Stone estatubatuar zinema zuzendariaren historia drama filma da. AEBetako John F. Kennedy presidentearen hilketari buruzkoa da eta Jim Garrison ikertzailearen On the Trail of the Assassins ("Hiltzaileen bila") eta Jim Marrs kazetariaren Crossfire: The Plot That Killed Kennedy ("Su gurutzatua: Kennedy hil zuen konplota") liburuetan oinarritua da. Bertan, Kevin Costner, Kevin Bacon, Tommy Lee Jones, Laurie Metcalf, Gary Oldman, Michael Rooker, Jay O. Sanders eta Sissy Spacek aktoreek antzeztu zuten eta Martin Sheen aktoreak narratzailearen ahotsa ipini zuen.
Zortzi Oscar Sarietako izendapen jaso zituen eta bi irabazi: Muntatze onenarena (Joe Hutshing eta Pietro Scalia) eta Argazkigintza onenarena (Robert Richardson).

## Argumentua

Oharra: Atal honek istorio osoa edo amaiera argitzen du.
New Orleans hiriko Jim Garrison (Kevin Costner) fiskalak AEBetako John F. Kennedy presidentearen hilketa kasua berrireki eta zenbait pertsonaren aurkako karguak aurkeztu zituen. Dallas hiriko hainbat lekutako eta gertakari harekin zerikusia izan zuen jendea galdekatu ondoren, Garrisonek JFKren hilketa konspirazio baten ondorioa izan zela ondorioztatu zuen: haren ustez, bertan FBIk, CIAk eta AEBetako Lyndon B. Johnson presidente ordeak berak ere parte hartu omen zuten.

## Aktoreak

* Kevin Costner: Jim Garrison
* Tommy Lee Jones: Clay Shaw
* Laurie Metcalf: Susie Cox
* Gary Oldman: Lee Harvey Oswald
* Michael Rooker: Bill Broussard
* Jay O. Sanders: Lou Ivon
* Jack Lemmon: Jack Martin
* Vincent D'Onofrio: Bill Newman
* Sissy Spacek: Liz Garrison
* Joe Pesci: David Ferrie
* Walter Matthau: Long senataria.
* Kevin Bacon: Willie O'Keefe
* John Candy: Dean Andrews
* Wayne Knight: Numa Bertel
* Donald Sutherland: X jauna
* Edward Asner: Guy Bannister
* Tomás Milián: Leopoldo
* Martin Sheen: Al Oser, narratzailea
* Sally Kirkland: Rose Cheramie
* Brian Doyle-Murray: Jack Ruby
* Pruitt Taylor Vince: Lee Bowers
* Tony Plana: Carlos Bringuier
* Sean Stone: Jasper Garrison
* Edwin Neal: Julia Ann Mercer-en galdatzaileetako bat
* Dale Dye: Y jenerala
* Bob Gunton: telebistako kazetarietako bat
* Peter Maloney: Finck koronela

## Kanpo estekak

* JFK filmaren IMDBko fitxa irakurgai (Ingelesez)
* JFK filmare trailer edo iragarkia ikusgai. Youtube.com (Ingelesez)
* Datuak: Q741823
# JFS

Journaled File System edo JFS 64-bit-eko journaling fitxategi-sistema da, IBM enpresak sortua. Software libre gisa eskura daiteke GNU General Public License (GPL) lizentziapean. Hainbat bertsio daude, hala nola AIX, eComStation, OS/2 edota Linux sistema eragileetarakoak. HP-UX sistema eragileak JFS izeneko fitxategi-sistema bat du halaber, baina egiazki Veritas Software etxearen VxFS fitxategi sistemaren OEM bertsio bat da.

## Kanpo estekak

* JFS for Linux proiektuaren webgunea
* JFS1 fitxategi-sistemaren diseinua, IBM.
* JFS2 fitxategi-sistemaren diseinua, IBM.
* Datuak: Q1455872
# JORDY

JORDY edo Joint Optical Reflective Display NASAren teknologian oinarritzen den ikusteko gailu optikoa da. Ikusmen arazoak dituzten pertsonei ikustea eta irakurtzea ahalbidetzen die.
Gailuaren izena Star Trek telesaileko Geordi La Forge pertsonai itsuaren omenez jarri zioten.

## Kanpo estekak

* (Ingelesez) NASA description JORDY
* Datuak: Q6108650
# JJ Cale

JJ Cale (edo J.J. Cale)(Tulsa, Oklahoma, 1938ko abenduaren 5a - La Jolla, Kalifornia, 2013ko uztailaren 26a), AEBetako musikagilea izan zen. Benetako izena John Weldon Cale zuen, eta ezaguna da, batez ere, Eric Clapton famatu zuten kantetako bi idatzi zituelako: After Midnight eta Cocaine. Lynyrd Skynyrd taldearen Call Me The Breeze eta I Got the Same Old Blues kantak ere, berak idatzi zituen.
Cale "Tulsa Sound" izenekoaren sortzaileetako bat izan zen, blues, rockabilly, country eta jazz musikak uztartzen dituen soinua. Bere estiloa "lasaia" dela esan izan da, eta honakoak ditu ezaugarririk aipagarrienak: shuffle erritmoak, akorde aldaketa lañoak, ahots bikoiztuak eta letra ziztatzaileak eta inteligenteak. Gitarra-jotzaile berezia zen; berezia zuen punteatzeko modua, eta bere soloak arinak eta neurrikoak dira. Bere konposizioak xaloak eta artifiziorik gabeak dira, eta hala islatzen dute bere grabazioek, normalean berak eginak, erritmo-kaxa baten laguntzaz.
Artista askok jaso dute Caleren eragina; besteak beste, Eric Claptonek, Mark Knopflerrek, Neil Youngek edo Bryan Ferryk. Beste askok bere kanten bertsioak egin dituzte. Kanta horien artean ezagunenak "Cocaine", "After Midnight", "Call Me the Breeze", "Travelling Light" eta "Sensitive Kind" dira.
Ospeari, bira luzeei eta maiztasun finkoz grabatzeari zien nazka ere oso ezaguna da. Musikari askorentzat gurtzeko moduko artista izan da, baina ez oso ezaguna.
Azken urteetan, bere musika publiko zabalago eta gazteagoarengana iritsi zen, beste arrazoi batzuen artean, "To Tulsa and Back: On Tour with J.J. cale" izeneko dokumentalari esker, eta 2008ko Grammi sarietan, "Blues Garaikideko Disko Onena" saria jaso zuelako berak eta Eric Claptonek elkarlanean eginiko "The Road to Escondido" diskoak.
2013ko uztailaren 26an, La Jollako (Kalifornia) Scripps Ospitalean hil zen, bihotzekoak jota.

## Diskografia

* 1958 Shock Hop/Sneaky [Johnny Cale izenaz]
* 1960 Troubles, Troubles/Purple Onion [Johnny Cale Quintet izenaz]
* 1961 Ain't That Lovin You Baby/She's My Desire [Johnny Cale Quintet izenaz]
* 1966 A Trip Down The Sunset Strip (Leathercoated Minds taldearekin)
* 1971 Naturally
* 1972 Really
* 1974 Okie
* 1976 Troubadour
* 1979 5
* 1980 Shades
* 1982 Grasshopper
* 1983 Number 8
* 1984 Special Edition (bilduma)
* 1990 Travel Log
* 1992 Number 10
* 1994 Closer to You
* 1996 Guitar Man
* 1997 Anyway the Wind Blows
* 1998 The Very Best of J. J. Cale
* 2000 Universal Masters Collection
* 2001 Live
* 2004 To Tulsa and Back
* 2006 Collected (bonus track batzuk ditu, Alemanian bakarrik argitaratua)
* 2006 The Road to Escondido, Eric Claptonekin
* 2007 Rewind: The Unreleased Recordings
* 2009 Roll On

## Erreferentziak

* Eric Clapton & J.J. Cale, Teh Road to Escondido, Berria.
* Artifiziorik gabeko musikaria, Berria.

## Kanpo estekak

* J.J. Caleren web gune ofiziala.
* Datuak: Q44833
* Multimedia: J. J. Cale / Q44833
# JO.LO.AR.

JO.LO.AR. euskal pistola semiautomatikoa da, J. Lopez de Arnaizek diseinatua. 1924tik aurrera Eibarren zegoen Calixto Arrizabalaga e Hijos enpresak ekoiztu zuen.
Kalibre askotan egin zuten, 6.35x16mm (.25 ACP), 7.65x17mm (.32 ACP), 9x17mm (.380 ACP), 9x23mm luze eta 11.43x23mm (.45 ACP) kartutxoak erabiliz.

## Historia

José López Arnaiz enpresariak 1919ko irailaren 12an bere asmakuntza patentatu zuen: pistola bati kanpotik gehitu ahal zitzaion palanka bat, esku bakarra zutenek tiro egin ahal izateko. 1924an Arnaizek lortu zuen Calixto Arrizabalaga e Hijos enpresak bere sistema hartzea eta jada bazuten Sharp Shooter izeneko pistolari gehitzea. 1930ko hamarkadaren hasieran amaitu zen bere ekoizpena.

## Erosleak

Peruko Armadak ale asko erosi zituen, egokiak zirelako zaldi gainean tiro egiteko, esku bakarrarekin.

## Erreferentziak

* 1 2 3 4 (Gaztelaniaz) «Pistola JO.LO.AR: el arma de los mancos - Arma corta» www.armas.es (Noiz kontsultatua: 2021-06-08).

## Kanpo estekak

* (Gaztelaniaz) Armari buruzko informazioa
* Datuak: Q6108626
# Isurialde (argipena)

Isurialde hitzak adiera zenbait ditu:
* arkitekturan, isurialdea, teilatuan gailurretik hegalera doan aldeetako bakoitza;
* geografian, isurialdea, haran bateko aldeetako bakoitza;
* isurialde hidrografikoa, itsaso edo aintzira batera ura isurtzen duten ibaien arroen multzoa,
** isurialde atlantikoa, Euskal Herriari dagokionean, Ozeano Atlantikora urak isurtzen dituen ibaien arroetako eremu geografikoa, ezaugarri klimatiko eta geografiko bereziak dituena.
# Isuri (psikologia)

Isuri, lerrabide edo alderakarga gauza, pertsona edo talde baten alde edo kontra beste baten aldean pisu neurrigabea izatea da, normalean bidegabetzat jotzen den modu batean.
Isuriak testuinguru kulturalak behatuz ikas daitezke. Pertsonek gizabanako, talde etniko, sexu- edo genero-identitate, nazio, erlijio, gizarte-maila, alderdi politiko, paradigma eta ideologia teoriko baten alde edo kontrako joerak gara ditzakete. Isuria modu askotan etor daiteke, eta aurreiritziarekin eta intuizioarekin lotuta dago.
Zientzia eta ingeniaritzan, alborapen bat akats sistematiko bat da. Alborapen estatistikoa populazio baten laginketa bidegabe baten ondorio da, edo batez besteko emaitza zehatzik ematen ez duen estimazio-prozesu baten ondorio.

## Ikus, gainera

* Isuri kognitibo.

## Erreferentziak

* ↑ Euskalterm: [Hiztegi Terminologikoa] [2008]
* ↑ (Ingelesez) Steinbock, Bonnie. (1978). «Speciesism and the Idea of Equality» Philosophy 53 (204): 247–256. doi:10.1017/S0031819100016582..

## Kanpo estekak

* Datuak: Q742736
* Multimedia: Personal bias / Q742736